Jòb 13 Labib sou Entènèt | Tradiksyon monn nouvo a
Jenèz Egzòd Levitik Nonb Detewonòm Jozye Jij Rit 1 Samyèl 2 Samyèl 1 Wa 2 Wa 1 Kwonik 2 Kwonik Esdras Neyemi Estè Jòb Sòm Pwovèb Eklezyas Chante Salomon an Ezayi Jeremi Lamantasyon Ezekyèl Dànyèl Oze Jowèl Amòs Obadya Jonas Miche Nawoum Abakouk Sofoni Aje Zakari Malachi Matye Mak Lik Jan Travay Women 1 Korentyen 2 Korentyen Galat Efezyen Filipyen Kolosyen 1 Tesalonisyen 2 Tesalonisyen 1 Timote 2 Timote Tit Filemon Ebre Jak 1 Pyè 2 Pyè 1 Jan 2 Jan 3 Jan Jid Revelasyon 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42
Jòb 13​:​1-28
Jòb kontinye reponn (1-28)
‘Mwen ta renmen pale ak Bondye’ (3)
‘Nou se fo doktè’ (4)
“Mwen konnen mwen gen rezon” (18)
Li mande pou ki rezon Bondye pran l pou ènmi l (24)
13 “Wi, je m wè tout bagay sa yo,Zòrèy mwen tande yo e mwen konprann yo. 2 Sa nou konnen an, mwen konnen l tou,Nou pa plis pase m. 3 Mwen menm, mwen ta renmen pale ak Toupisan an menm,Mwen vle diskite kòz mwen ak Bondye+. 4 Men, nou simaye manti pou n sal repitasyon m,Nou tout se fo doktè+. 5 Si nou te annik fèmen bouch nou nèt,Yo t ap wè nou gen sajès+. 6 Tanpri, koute pawòl m ap di pou m defann mwen,Byen koute pawòl m ap di pou m plede kòz mwen. 7 Èske n ap di sa k pa sa pou n defann BondyeE èske n ap pale yon fason pou n twonpe moun pou li? 8 Èske n ap pran pou vrè Dye a*?Èske n ap defann li? 9 Èske sa t ap byen fini pou nou si l ta egzamine nou+?Èske nou ka twonpe l menm jan nou ka twonpe yon moun? 10 Se sèten l ap blame nouSi n ap chèche pran pou li anba anba+. 11 Èske glwa li pap fè nou pè?E èske nou pap pè l? 12 Pawòl saj nou yo* se pwovèb ki san valè,Sa nou di pou n defann nou yo se bagay ki fèt ak tè. 13 Fè silans pou m ka pale.Epi, kèlkeswa sa k gen pou rive m nan mèt rive m! 14 Poukisa mwen met tèt mwen an danje*E m riske lavi m*? 15 Menmsi l ka touye m, m ap kontinye ret tann li+,M ap defann kòz mwen* devan l. 16 Lè sa a, li t ap delivre m+,Paske pa gen moun ki kite l* ki ka parèt devan l+. 17 Byen koute pawòl mwen yo,Koute sa m ap di a. 18 Kounye a, gade, mwen pare pou m plede kòz mwen devan l,Mwen konnen mwen gen rezon. 19 Kiyès ki ka diskite avè m?Si m pa ta pale, m t ap mouri*. 20 O Bondye, se de bagay sèlman m ap mande w*,Apre sa, mwen pap kache pou ou ankò: 21 Retire men w sou mwen, paske men w lou,E pa fè m pè w jis mwen panike+. 22 Se swa w rele m e m ap reponn,Oswa w kite m pale, epi w reponn mwen. 23 Ki sa m fè ki mal e ki peche m fè?Fè m wè move aksyon m yo e di m ki peche m fè. 24 Poukisa w kache figi w pou mwen+Epi w pran m pou ènmi w+? 25 Èske w ap eseye fè yon fèy sèch van fin pote ale pè,Oubyen èske w ap kouri dèyè yon pay sèch? 26 Gade w toujou sonje akizasyon yo lage sou do m yo,E ou fè m peye pou peche m te fè lè m te jèn. 27 Ou met pye m nan sèp*,Ou byen egzamine tout wout mwen,Ou suiv tout mak pye m. 28 Konsa, moun* ap depafini tankou yon bagay ki pouri,Tankou yon rad mit pike.
^ Oswa: “n ap montre nou nan patipri pou vrè Dye a”.
^ Oswa: “Pawòl nou di moun ap sonje yo”.
^ Lit.: “Poukisa mwen mete chè m nan dan m?”
^ Oswa: “riske nanm mwen”.
^ Oswa: “defann wout mwen yo”.
^ Oswa: “pa gen aposta”.
^ Se kapab tou: “Si yon moun ka diskite avè m, m ap rete an silans e m ap mouri”.
^ Lit.: “se sèlman de bagay pou w pa fè m”.
^ Lit.: “li”. Petèt se Jòb.
Jòb 13
Jòb